Բացառված չէ, որ քաղաքացիներին կբաժանեն մի քանի խմբի. առողջապահական վճարումները տարբեր կլինեն նրանց համար, ովքեր ամսական 200 հազար դրամից պակաս են վաստակում, նրանց համար, ովքեև վաստակում են մինչեւ 500 հազար դրամ եւ ավելի քան 500 հազար դրամ (նախարարի խոսքով՝ միջին վիճակագրական մարդն ամսական կվճարի 6 հազար դրամ)։ Նրանք բոլորը, սակայն, անկախ ապահովագրական վճարման չափից, ապահովագրական ծառայություններ կստանան նույն պայմաններով։ Այդ ծառայությունների թվում կլինեն եւ՛ վիրաբուժությունը, եւ՛ ուռուցքաբանությունը։ Ցանկացողները կարող են լրացուցիչ ապահովագրություն վերցնել, որը կընդգրկի ավելի շատ ծառայություններ։